stanford-oval/wikipedia huggingface dataset:
קטסטרופה (סדרת טלוויזיה)

| --- | --- |

 סוגה:  קומדיה 
 יוצרים:  שרון הורגן רוב דלאניי
 כותבים:  שרון הורגן רוב דלאניי
 שחקנים:  שרון הורגן רוב דלאניי
 ארץ מקור:  הממלכה המאוחדת 
 שפות:  אנגלית 
 מקום התרחשות:  לונדון 
 מספר עונות:  4 
 מספר פרקים:  24 
 הפקה
 הפצה:  פריים וידאו
 אורך פרק:  25 דק' 
 שידור
 רשת שידור:  ערוץ 4
 תקופת שידור מקורית:  19 בינואר 2015 – 12 בפברואר 2019 
 קישורים חיצוניים
 אתר רשמי
 דף התוכנית ב-IMDb
 
קטסטרופה (באנגלית: Catastrophe) הייתה סיטקום בריטי, ששודר לראשונה ב-19 בינואר 2015 בערוץ 4. הסדרה נוצרה ונכתבה על ידי שרון הורגן ורוב דלאניי, שגם כיכבו בתקפידים הראשיים: שני רווקים, בריטית ואמריקאי, שהופכים לזוג בעקבות הריון לא מתוכנן. בסדרה שיחקו גם קארי פישר, אשלי ג'נסן ומארק בונאר בתפקידי משנה.
הסדרה שודרה במשך ארבע עונות, כשבכל עונה 6 פרקים. הסדרה הופצה בפריים וידאו ובישראל שודרה ב-HOT.
תקציר

שרון היא מורה בבית ספר יסודי, רווקה ממוצא אירי המתגוררת בלונדון. היא פוגשת בבר את רוב, מנהל פרסום אמריקני, המבקר בלונדון בנסיעת עסקים. הם מנהלים רומן בן שישה ימים והוא חוזר לעיר הולדתו, בוסטון. כעבור כמה חודשים שרון מגלה שהיא בהריון ממנו. לאחר שהיא מודיעה לרוב שהיא לא מתכוונת לעבור הפלה מלאכותית, הוא מחליט לעבור ללונדון ולגדל איתה את התינוק, והם הופכים לזוג.
שחקנים > דמויות ראשיות

שרון הורגן בתפקיד שרון מוריס
רוב דלאניי בתפקיד רוב נוריס
שחקנים > דמויות משנה

אשלי ג'נסן בתפקיד פראן, חברה-אויבת של שרון
מארק בונאר בתפקיד כריס, בעלה של פראן
קארי פישר בתפקיד מיה נוריס, אמו של רוב (עונות 1–3)
פרנסס טומלטי בתפקיד קרול מוריס, אמה של שרון
גארי לילבורן בתפקיד דס מוריס, אביה של שרון (עונות 1–3)
ג'ונתן פורבס בתפקיד פרגל מוריס, אחיה של שרון
דניאל לאפיין בתפקיד דייב, חברו של רוב
איילין וולש בתור קייט, חברתה של שרון
טוביאס מנזיס בתפקיד ד"ר הריס
שרה נילס בתפקיד מליסה נילס, עמיתה לעבודה של שרון
מרתה באריו בתפקיד מלנדרה, אשתו של פרגל
סיטה אינדרני בתפקיד חריטה
עמנואל בואזיז בתפקיד אוליביה
אמנדה הייל בתפקיד קתרין, חברתו של דייב
לורן סוקה בתפקיד אנה
קאי אלכסנדר בתפקיד ג'פרי, בנם של פראן וכריס (עונה 3–4)
מיכאלה ווטקינס בתפקיד סידני נוריס, אחותו של רוב (עונה 4)
פרקים

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 6 | 6 | 19 בינואר 2015 | 23 בפברואר 2015 |
|  | 2 | 6 | 6 | 27 באוקטובר 2015 | 1 בדצמבר 2015 |
|  | 3 | 6 | 6 | 28 בפברואר 2017 | 4 באפריל 2017 |
|  | 4 | 6 | 6 | 8 בינואר 2019 | 12 בפברואר 2019 |
הפקה ושידור

הסדרה הוזמנה רשמית על ידי ערוץ 4 במאי 2014 לאחר פיילוט מצליח שנוצר שנה קודם לכן. ה-BBC דחה בעבר את הסדרה לאחר שקרא את התסריט.
שם הסדרה לקוח מציטוט הבא מהסרט "זורבה היווני". "אני גבר, אז התחתנתי. אישה, ילדים, בית, הכל. הקטסטרופה המלאה."
הפסקול המקורי של הסדרה, "Catastrophe Theme", הולחן על ידי אולי ג'וליאן.
ב-28 בינואר 2015 חודשה התוכנית לסדרה שנייה ששודרה באוקטובר 2015. ג'יי האנט, מנהל הקריאייטיב הראשי בערוץ 4, אמר: "קטסטרופה היא פנינה קומית אמיתית. שרון ורוב עשו עבודה מפוארת ואנחנו כבר מצפים לעונה שנייה".
קארי פישר, המגלמת את מיה, אמו של רוב, נפטרה ב-27 בדצמבר 2016 זמן קצר לאחר סיום צילומי העונה השלישית. זה היה תפקידה הטלוויזיוני האחרון. פרק הסיום של העונה השלישית הוקדש לה, עם הכיתוב "For Carrie" ותצלום של פישר לאחר הקרדיטים.
ביקורות ופרסים

בטקס פרסי האקדמיה הבריטית לטלוויזיה 2016 שרון הורגן הייתה מועמדת לפרס באפט"א לטלוויזיה להופעה הקומית הנשית הטובה ביותר עבורה הופעתה בסדרה. גם הורגן וגם דילייני זכו בפרס BAFTA לתסריטאי הטוב ביותר בקומדיה. הסדרה הייתה מועמדת לפרס פיבודי. ביולי 2016 קיבלה התוכנית מועמדות לפרס אמי של פרי טיים על כתיבה מצטיינת לסדרה קומית.
רוגל אלפר, מבקר הטלוויזיה של הארץ כתב:
”"קטסטרופה" היא הסדרה הגדולה ביותר שיצא לי לראות בשנים האחרונות, חוץ מ"טווין פיקס". עונתה הרביעית גם מוכיחה שגדולתה עקבית ומתמשכת, ולא הבלחה חד פעמית. היא בליגה של "בובספוג", "תרגיע", "הסמויה", "הסופרנוס", "טווין פיקס". הנחת היסוד בה היא שהחיים מחורבנים, ושהדרך היחידה לעבור אותם היא בעזרת המון הומור עצמי שחור וסרקזם.”
הערות שוליים

↑  "Sharon Horgan and Rob Delaney on sex, parenthood and Catastrophe". The Guardian. 2015. נבדק ב-2015-01-15.
↑  "Star Wars' Carrie Fisher in new Sharon Horgan comedy Catastrophe – first look". Radio Times. 2015. נבדק ב-2015-01-15.
↑  "Rob Delaney, Sharon Horgan for new Channel 4 sitcom Catastrophe". Digital Spy. 29 במאי 2014. נבדק ב-19 בינואר 2015. {{cite web}}:  (עזרה)
↑  "Rob Delaney and Sharon Horgan on Catastrophe: 'We want people to laugh'". Digital Spy. 19 בינואר 2015. נבדק ב-19 בינואר 2015. {{cite web}}:  (עזרה)
↑  Horn, John; Lanz, Michelle; Kell, Cameron (12 באפריל 2016). "'Catastrophe' creators embrace raunchy language but think nudity is too distracting". KPCC - The Frame. נבדק ב-13 באפריל 2016. {{cite news}}:  (עזרה)
↑  "Catastrophe Theme". SoundCloud. Oli Julian. נבדק ב-25 בספטמבר 2015. {{cite web}}:  (עזרה)
↑  "Catastrophe series 2 brought forward to October as Channel 4 lines up autumn comedy bonanza". Radio Times. 9 ביוני 2015. נבדק ב-27 ביוני 2015. {{cite web}}:  (עזרה)
↑  "Catastrophe to return for second series on Channel 4". Digital Spy. 28 בינואר 2015. נבדק ב-29 בינואר 2015. {{cite web}}:  (עזרה)
↑  Nemetz, Dave (27 בדצמבר 2016). "Carrie Fisher: Behind the Scenes of What Would Be Her Final TV Role". {{cite web}}:  (עזרה)
↑  "The 60 Peabody Finalists". Peabody Award. נבדק ב-13 באפריל 2016. {{cite web}}:  (עזרה)
↑   רוגל אלפר, קטסטרופה: הסדרה שממחישה טוב מכולם עד כמה החיים מחורבנים, ואיך לחיות אותם, באתר הארץ, 20 בפברואר 2019
שרון הורגן ורוב דלאניי בראיון לקידום הסדרה בשנת 2015
כנסת נכבדה

| --- | --- |
 סוגה:  חינוך, תרבות
 שחקנים:  דנה אברהם סמו דב נבון
 מדבבים בעברית:  אריאל דורון אפרת גונן
 ארץ מקור:  ישראל ישראל
 הפקה
 אורך פרק:  15 דקות
 שידור
 רשת שידור:  הטלוויזיה החינוכית הישראלית
 תקופת שידור מקורית:  2015–הווה
 
כנסת נכבדה היא תוכנית לילדים בנושא הכנסת, החינוך והתרבות המשודרת בחינוכית.
רקע

התוכנית מונחה על ידי בובות, שהם תיכוניסטים בני 12 בשם צ'אקולה והיפסטר המנהלים אולפן חי מכנסת ישראל, אליהם מצטרפים שני כתבים בשם שלום טוקבק (דב נבון) וגולדי (דנה אברהם-סמו), שם הם מראיינים חברי כנסת ומנסים להמציא חוקים מיוחדים.
הדמויות

היפסטר (אריאל דורון) וצ'אקולה (אפרת גונן) - מנחי התוכנית
גולדי (דנה אברהם-סמו) - כתבת התוכנית
שלום טוקבק (דב נבון) - כתב התוכנית
קומפיוג'ן

| --- | --- |

 נתונים כלליים
 סוג:  חברה ציבורית
 בורסה:  הבורסה לניירות ערך בתל אביב
 סימול:  קמפג
 מייסדים:  אלי מינץ, שמחון פייגלר, אמיר נתן
 תקופת הפעילות:  1993–הווה (כ־32 שנים) 
 מיקום המטה:  חולון
 בעלות:  ענת כהן-דייג (0.02%)  ציבור (99.98%)
 ענפי תעשייה:  ביוטכנולוגיה
 מוצרים עיקריים:  תוכנות מחקר רפואיות, תרופות לסרטן
 שווי שוק:  757 מיליון ש"ח (27 בינואר 2025)
 הכנסות:  33.5 מיליון דולר (2023)
 רווח תפעולי:  הפסד של 13.0 מיליון דולר (2023)
 רווח:  הפסד של 18.8 מיליון דולר (2023)
 הון עצמי:  65.6 מיליון דולר (2023)
 סך המאזן:  121 מיליון דולר (2023)
 נשיא:  ענת כהן-דייג
 יו"ר:  פול סקרי
 מנכ"ל:  ענת כהן-דייג
 עובדים:  101 (31.12.2017)
  
 www.cgen.com
 
קומפיוגן בע"מ (נקראת גם: קומפיוג'ן, באנגלית: .Compugen Ltd) היא חברה ישראלית העוסקת במחקר ופיתוח של תרופות אימונותרפיה לסרטן.
לחברה שני מרכזי פיתוח עיקריים - אחד במטה הראשי של החברה בחולון, ישראל, והשני בדרום סן פרנסיסקו, קליפורניה.
מניית החברה נסחרת בנאסד"ק ובבורסת תל אביב, שם היא כלולה במדדים ת"א ביומד ות"א טק-עילית.
היסטוריה

קומפיוג'ן נוסדה בשנת 1993 על ידי אלי מינץ, שמחון פייגלר ואמיר נתן. רעיון הקמת החברה נולד בעקבות ביקור שערך מינץ ואשתו ליאת במכון פסטר בצרפת, שם עסקו בפרויקט הגנום האנושי. במהלך הביקור גילתה ליאת שהגורם העיקרי המעכב את הפרויקט הוא כוח מחשוב נמוך, שמקשה על השוואת הרצפים הגנומיים החדשים שמתגלים לאלו הישנים. על מנת להתמודד עם בעיה זו צירף אליו אלי מינץ את פייגלר ונתן, שיחד הקימו את קומפיוג'ן ופיתחו מחשב שלו קראו "Bioccelerator" (ביו-מאיץ), שאיפשר לבצע את ההשוואות הגנטיות שנדרשו במהירות גבוהה עד פי 1,000 מזו של המערכות האחרות שהיו קיימות באותה עת.
בשנת 1997 יצאה קומפיוג'ן עם מוצר חדש - תוכנת ה-Leads, המאפשרת כריית מידע מתוך מאגרים גדולים של מידע גנטי. החברה מכרה את התוכנה למספר חברות גדולות - במחיר של כמה מיליוני דולרים לכל אחת. בנוסף, ניסתה החברה לשווק את התוכנה ללקוחות קטנים יותר, שאין באפשרותם לשלם מחיר כה גבוה, על ידי יצירת אתר אינטרנט בשם "Lab-On-Web", שמאפשר לחוקרים במעבדות קטנות לשלוח שאילתות למערכת ה-Leads, וקומפיוג'ן תקבל תשלום עבור כל שאילתה. עם זאת, מודל עסקי זה לא נחל הצלחה.
בשנת 2000 הנפיקה החברה לראשונה את מניותיה לציבור בבורסת נאסד"ק. ב-2002 נרשמה החברה למסחר בבורסה בתל אביב כמניה דואלית.
באזור שנת 2001 שינתה החברה כיוון, מחברה שמתמקדת בעיקר בפיתוח תוכנות ואפליקציות מחשב, לחברה שמתמקדת בעיקר בפיתוח שיטות אבחון ותרופות תוך שהיא משתמשת במוצרי התוכנה המתקדמים שפיתחה בשביל למצוא ולפתח חלבונים למגוון מטרות רפואיות.
בשנת 2002 הקימה החברה את חברת-הבת אבוג'ן, המשתמשת בחלק מהטכנולוגיות החישוביות שפותחו בקומפיוג'ן בתחום הביוטכנולוגיה החקלאית. כיום אבוג'ן היא חברה ציבורית הנסחרת גם היא בבורסה בתל אביב ובנאסד"ק. היא כבר אינה חברת-בת של קומפיוג'ן.
בשלהי 2015 העבירה קומפיוג'ן את משרדיה הראשיים מתל אביב למרכז עזריאלי בחולון.
קומפיוג'ן משתמשת בתשתית החישובית שלה לצורך זיהוי מטרות תרופתיות חדשות ופיתוח תרופות ראשונות מסוגן בתחום של אימונותרפיה בסרטן. ב-2015 חשפה קומפיוג'ן את CGEN-15029 - חלבון בקרה פוטנציאלי של מערכת החיסון, שיכול לשמש כמטרה לטיפול אימונותרפי בסרטן. החברה דיווחה על ניסוי אימות ראשוניים שנערכים לגבי חלבון בקרה זה. בשנת 2018 הגישה קומפיוג'ן בקשה לתחילת ניסויים קליניים ל-FDA עבור COM701, נוגדן תרפויטי ראשון מסוגו, המוכוון ל-CGEN-15029 או PVRIG. החברה מתכוונת להתחיל ניסויים קליניים ב-COM701 במהלך 2018.
נכון לשנת 2018, בצנרת התרופות של קומפיוג'ן ישנן תוכניות אימונו-אונקולוגיות המפותחות כנגד מטרות תרופתיות שהחברה גילתה, כולל חלבוני בקרה של מערכת החיסון שמשפיעים על תאי T ותוכניות פיתוח כנגד מטרות מילואידיות. לחברה יש ארבע תוכניות בשלב פרה-קליני וכן תוכניות מוקדמות יותר בתהליכי גילוי ואימות (validation).
תוכניות פיתוח > COM701/CGEN-15029

CGEN-15029 הוא הכינוי הפנימי של קומפיוג'ן עבור PVRIG, חלבון בקרה חדש מסוג B7 / CD28. ביוני 2016, COM701 נבחר כנוגדן אותו בחרה החברה לפתח כנגד PVRIG. תוכנית הפיתוח הפרה-קלינית עבור COM7001  הושלמה ב-2018 ולקראת סוף מרץ 2018 הגישה קומפיוג'ן בקשה לתחילת ניסויים קליניים למנהל התרופות והמזון האמריקאי (ה-FDA). בכוונת החברה להתחיל ניסוי קליני שלב 1 בשנת 2018.
תוכניות פיתוח > CGEN-15001T/ILDR2

CGEN-15001T הוא הכינוי הפנימי של קומפיוג'ן עבור ILDR2, חלבון בקרה חדש מסוג B7 / CD28. תוכנית זו נמצאת תחת הסכם רישוי לחברת Bayer Healthcare. באפריל 2018, הודיעה Bayer על כוונתה להתחיל ניסוי קליני שלב 1 עבור הנוגדן שפיתחה (BAY1905254).
תוכניות פיתוח > COM902/CGEN-15137

CGEN-15137 הוא הכינוי הפנימי של קומפיוג'ן עבור TIGIT, חלבון בקרה מסוג B7 / CD28. במרץ 2017, נבחר COM902 כנוגדן אותו בחרה קומפיוג'ן לפתח כנגד TIGIT.  קומפיוג'ן להתחיל ניסוי קליני שלב 1 בתוכנית זו בשנת 2019.
תוכניות פיתוח > CGEN-15001/ILDR2 Fc Fusion

CGEN-15001/ILDR2 Fc Fusion היא תוכנית פיתוח בתחום מחלות אוטואימוניות.
תוכניות פיתוח > תוכניות נוספות

חלבוני בקרה חדשים לאימונותרפיה של סרטן שהתגלו על ידי פלטפורמת הגילוי הייחודית של קומפיוג'ן. תוכניות אלו, הנמצאות בשלב פיתוח מוקדם יותר של גילוי ואימות (validation), מתמקדות בעיקר בחלבוני בקרה הנמצאים בתאים מיאלואידיים ובחלבוני בקרה אחרים עם מנגנוני פעולה משלימים לחלבוני בקרה מיאלואידיים.
שותפויות

לקומפיוג'ן יש הסכמים למתן רישיון עם חברת Bayer Healthcare וחברת Medimmune (חברה בת של AstraZeneca), כמו גם שיתופי פעולה אקדמיים עם בית הספר לרפואה של אוניברסיטת ג'ונס הופקינס ובית חולים מאונט סיני בניו יורק.
שותפויות > Bayer Healthcare

בחודש אוגוסט 2013 חתמה קומפיוג'ן על הסכם רישוי ושיתוף פעולה עם חברת Bayer Healthcare עבור מחקר, פיתוח ומסחור של תרופות לסרטן המבוססות על נוגדנים כנגד שני חלבונים חדשים – CGEN-15001T ו-CGEN-15022 – שהתגלו על ידי קומפיוג'ן. קומפיוג'ן ו-Bayer ישתפו פעולה בשלבי הפיתוח הפרה-קליני, כאשר Bayer אחראית על פיתוח קליני ומסחור התרופות. על פי תנאי ההסכם, קומפיוג'ן קיבלה תשלום מראש של 10 מיליון דולר, והייתה אמורה לקבל 30 מיליון דולר, כמו גם עד 500 מיליון דולר בתשלומי אבן דרך עבור שתי התוכניות. בשנת 2017, לאחר הערכה משותפת של תוכנית CGEN-15022, ההשקעה בתוכנית זו הופסקה ושיתוף הפעולה עם Bayer התמקד בתוכנית CGEN-15001T בלבד. נכון ל-2018, קומפיוג'ן קיבלה כ-25 מיליון דולר הכולל תשלום מראש ותשלומי אבני דרך עבור השגת יעדי פיתוח פרה-קליניים, והיא זכאית לעד 250 מיליון דולר בתשלומי אבני דרך עבור יעדים קליניים ותמלוגים חד-ספרתיים גבוהים על מכירות. באפריל 2018, Bayer הציגה את הנוגדן שפיתחה (BAY1905254) בכנס השנתי של ה-AACR והודיעה על כוונתה להתחיל ניסוי קליני ב-2018.
שותפויות > MedImmune

במרץ 2018 חתמה קומפיוג'ן על הסכם למתן רישיון בלעדי עם MedImmune, חברת הבת הגלובלית של AstraZeneca למחקר ופיתוח תרופות ביולוגיות, לפיתוח תרופות מבוססות נוגדים בי-ספציפיים ומולטי-ספציפיים לאימונו-אונקולוגיה. על פי תנאי ההסכם, קומפיוג'ן תספק רישיון בלעדי ל-MedImmune לצורך פיתוח נוגדנים אלו הנגזרים מאחת מתוכניות הפיתוח של קומפיוג'ן. במסגרת ההסכם, MedImmune זכאית לייצר מספר מוצרים שונים והיא האחראית הבלעדית לכל פעילות המחקר, הפיתוח והמסחור. קומפיוג'ן תקבל 10 מיליון דולר כמקדמה, וזכאית לקבל עד 200 מיליון דולר נוספים עבור אבני דרך הקשורות לפיתוח, רישוי ומסחור המוצר הראשון, וכן תמלוגים בשיעורים שונים ממכירות עתידיות. במידה ויפותחו מוצרים נוספים, קומפיוג'ן תהיה זכאית לתשלומים בגין אבני דרך ותמלוגים נוספים. במסגרת ההסכם, קומפיוג'ן שמרה על כל הזכויות האחרות עבור כלל צנרת התרופות שלה הן כמונותרפיה והן בשילוב עם מוצרים אחרים.
שותפויות > בית הספר לרפואה אוניברסיטת ג'ונס הופקינס

בדצמבר 2014 הודיעה קומפיוג'ן על שיתוף פעולה מחקרי רב שנתי עם בית הספר לרפואה של אוניברסיטת ג'ונס הופקינס על מטרות תרופתיות שהתגלו על ידי קומפיוג'ן בעלות פוטנציאל לשמש כבסיס לטיפולי אימונותרפיה בסרטן. שיתוף פעולה מחקרי זה הרחיב את יכולתה של קומפיוג'ן ללמוד ולהעריך את הביולוגיה ומנגנוני הפעולה של חלבוני בקרה חדשים מסוג B7 / CD8, והעניק לה גישה ליכולות מחקר ומומחיות ברמה עולמית הקיימים באוניברסיטת ג'ון הופקינס. הפרויקט מנוהל על ידי פרופ' דרו פארדול, מנהל מכון בלומברג-קימל לאימונתרפיה בסרטן באוניבסיטת ג'ונס הופקינס. פרופ' פארדול הוא יו"ר המועצה המדעית המייעצת של קומפיוג'ן ומומחה עולמי בתחום האימונותרפיה. באוקטובר 2017 הודיעה קומפיוג'ן על הרחבת שיתוף הפעולה כך שיכלול מטרות נוספות חדשות שנתגלו על ידי קומפיוג'ן.
שותפויות > בית חולים Mount Sinai

בנובמבר 2017 הודיעה קומפיוג'ן על השקת שיתוף פעולה מחקרי רב-שנתי בתחום האימונותרפיה של סרטן עם בית החולים Mount Sinai שבניו יורק. המחקרים יתבצעו תחת ניהולה של דר' מרים מראד (Miriam Merad), מנהלת המכון לאימונולוגיה מדויקת, מנהלת-משותפת של תוכנית האימונולוגיה בסרטן ופרופסור בתחום האימונולוגיה בסרטן בבית הספר לרפואה של Mount Sinai, וחברה בוועדה המדעית המייעצת של קומפיוג'ן. שיתוף הפעולה יתמקד במחקר של חלבוני מטרה מיאלואידים נבחרים שהתגלו על ידי קומפיוג'ן ובבחינת הפוטנציאל שלהם להוות בסיס לטיפולי אימונותרפיה לסרטן, כולל בחינת תפקידם בבקרת מערכת החיסון המולדת ומעורבותם בביולוגיה של גידולים סרטניים.
שותפויות > גיליאד סיאנסז

בדצמבר 2023 הגיעה החברה להסכם עם חברת התרופות גיליאד סיאנסז על שיתוף פעולה לקידום פיתוח התרופה COM503 שמבוססת על תגלית של קומפיוג'ן. לפי ההסכם תקבל קומפיוג'ן 60 מיליון דולר במזומן, ותשלומים נוספים בהתאם להצלחת השלבים הבאים בפיתוח התרופה ומסחורה.
הערות שוליים

1 2 3 4 5  קומפיוגן בע"מ: נתונים כספיים באתר מאי"ה.
↑  דוח שנתי לשנת 2017, עמוד 78 (82 ב-pdf)
1 2  עמי גינזבורג, תהליך האבולוציה של קומפיוג'ן, באתר הארץ, 3 באוגוסט 2001
↑  הקמת חברת בת לביוטכנולוגיה חקלאית, 30 בינואר 2002, באתר מאי"ה של הבורסה לניירות ערך
↑  קומפיוג'ן מרחיבה ומאיצה את התוכנית לפיתוח נוגדנים לטיפול בסרטן ובמחלות של מערכת החיסון באתר newswire.co.il, ‏21 בדצמבר 2011
↑  שלומית צור, ‏קומפיוג'ן עוברת למרכז עזריאלי חולון, באתר גלובס, 22 במרץ 2015
↑   יורם גביזון, קומפיוג'ן חשפה חלבון מטרה פוטנציאלי חדש לטיפול אימונותרפי בסרטן, באתר TheMarker‏, 8 ביוני 2015
↑  סופי שולמן, הסכם רישיונות ענק לקומפיוג'ן עם גיליאד - עשוי להגיע ל-848 מיליון דולר, באתר כלכליסט, 19 בדצמבר 2023
| --- | --- |
בקרת זהויות :  ISNI: 0000 0004 0506 4804
גזפרום גרמניה

| --- | --- |

 נתונים כלליים
 תקופת הפעילות:  1990–הווה (כ־35 שנים) 
 חברת אם:  Federal Network Agency 
 חברות בנות:  Wingas  SEFE Energy  Zaugg Maschinenbau AG  SEFE Marketing & Trading London  SEFE Mobility GmbH, odštěpný závod  SEFE Marketing & Trading Switzerland  Wintershall Erdgas Handelshaus Zug AG  תאגיד הגז בוספורוס  Gas Project Development Central Asia AG  SEFE Marketing & Trading Singapore  Vemex  Astora 
 מיקום המטה:  ברלין 
 ענפי תעשייה:  תעשיית הנפט 
 מוצרים עיקריים:  גז טבעי 
  
 www.sefe-group.com
 
גזפרום גרמניה (בגרמנית: GAZPROM Germania GmbH) היא חברה הרשומה בברלין, גרמניה, הפועלת ביותר מ-20 מדינות ועד 2022, הייתה חברת בת של חברת הגז הטבעי הגדולה בעולם, גזפרום.
סקירה כללית

קבוצת גזפרום גרמניה פעילה במכירות ושיווק של גז טבעי, סחר, מחקר וייצור וכן בפרויקטים לאחסון תת-קרקעי. חברות הקבוצה פועלות באירופה, ארצות הברית, מרכז אסיה וסינגפור.
בעקבות הסנקציות שהוטלו על גזפרום כתגובה לפלישה הרוסית לאוקראינה, ניהול גזפרום גרמניה הועבר לידי ממשלת גרמניה, ב-31 במרץ 2022.
חברות בת

קבוצת גזפרום גרמניה מחזיקה במניות ב:
וינגאס (100%), עם כ-18% מנתח שוק הגז בגרמניה, מיזם משותף בין גזפרום גרמניה לבין ווינטרסול, יצרנית הנפט והגז הטבעי הגדולה בגרמניה.
Gazprom Marketing & Trading Limited‏ (GM&T)‏ (100%), שממוקם בלונדון עם דגש על שיווק ומסחר באנרגיה (גז טבעי, פחמן ואנרגיה) ופועל בבריטניה, ארצות הברית, צרפת, סינגפור וכו'.
Vemex sro (51%), הממוקם בפראג, ושולט בכ-10-12% משוק הגז הצ'כי.
תאגיד הגז בוספורוס (51%), הממוקם בטורקיה, ושולט בכ-3% מהשוק הטורקי.
פיתוח פרויקטים של גז במרכז אסיה AG (50%).
Wintershall Erdgas Handelshaus Zug AG (WIEH) (50%).
ZMB (שווייץ) AG (100%).
נותן חסות

בנוסף לפעילויות העיקריות שלה בהרחבת פעילותה של גזפרום בשווקים זרים, קבוצת גזפרום גרמניה היא נותנת חסות פעילה לקידום התדמית של גזפרום ורוסיה באירופה. החברה נותנת חסות של פארק אירופה בעיר רוסט (פארק השעשועים הגדול ביותר בגרמניה), מועדון הכדורגל הגרמני המפורסם שאלקה 04, אירועי תרבות רוסים שונים בגרמניה, כמו פסטיבל הקולנוע הרוסי והבאת תזמורות רוסיות מפורסמות לאירופה.
ביקורת

בעדות של הסנאט האמריקני, עליה פיקח הסנאטור ג'ו ביידן, צוין: "גזפרום, עם התמיכה השקטה של הקרמלין, הקימה כחמישים חברות ביניים, הקשורות בעקיפין גזפרום ופרושות בכל אירופה – כאשר החלק מרכזי של אותן חברות ורשת חברות הבת של גזפרום, שהן להן כל ערך שווה לגז הרוסי ונמכרים בשווקים האירופיים; עם זאת, סכומי עתק הופיעו בחברות מדף בקפריסין ובליכטנשטיין"
חקירות גרמניות העלו חששות מקשרים קודמים בין מנהלים בכירים בחברה, ממשלת מזרח גרמניה והשטאזי.
ניהול

מנכ"ל החברה הוא ולדימיר קוטנייב. לפני שמונה למנכ"ל גזפרום גרמניה, עבד מר קוטנייב בשירות החוץ הרוסי. בשנים 2004–2010 מר קוטנייב היה שגריר רוסיה בגרמניה.
הערות שוליים

1 2  Бывший посол Котенев возглавил дочернюю фирму Газпрома в Германии [Ex-ambassador Kotenev is the new head of Gazprom's subsidiary in Germany] (ברוסית). Deutsche Welle. 2010-07-30. נבדק ב-2010-08-14.
↑  Gas Sales on Foreign Markets, eng.gazpromquestions.ru (ארכיון)
↑  "Gazprom chce zvýšit svou přítomnost na ukrajinském trhu s plynem přes českou firmu" [Gazprom wants to increase its presence in the Ukrainian gas market through the Czech company] (בצ׳כית). Mediafax. 2009-09-21. נבדק ב-2010-07-21.
↑  "Daily Market Watch - Jul 9, 2010". Finam Investment Holding. 2010-07-09. נבדק ב-2010-07-21.
↑  Andreas Heinrich, Koszalin (2008-02-05). "Gazprom's Expansion Strategy in Europe and the Liberalization of EU Energy Markets" (PDF). Russian Analytical Digest. Research Centre for East European Studies (34 Russian Business Expansion). אורכב מ-המקור (PDF) ב-2011-07-06. נבדק ב-2008-02-23.
↑  Boyes, Roger (2009-01-07). "Comment: Gazprom is not a market player, it's a political weapon". The Sunday Times. London. נבדק ב-2010-08-14.
↑  "Warm anziehen, Gazprom kommt!". Financial Times Deutschland. 2011-11-26. אורכב מ-המקור ב-2011-06-11. נבדק ב-2010-08-14.
↑  U.S. Senate Hearing on Russian Energy: Roman Kupchinsky (אורכב 14.04.2009 בארכיון Wayback Machine), June 12, 2008
↑  Gazprom's Loyalists in Berlin and Brussels. Eurasia Daily Monitor Volume: 6 Issue: 100. May 26, 2009
↑  Если друг в руководстве вдруг // Давний знакомый Владимира Путина вошел в наблюдательный совет крупной германской газовой компании [If a friend suddenly is in management // Long time ally of Vladimir Putin joined Supervisory Board of a large German company] (ברוסית). Kommersant. 2010-08-14.
| --- | --- |
בקרת זהויות :  ISNI: 0000 0004 7234 4734
יום יומן

| --- | --- |
 סוגה:  ילדים
 בימוי:  איתן אבוט
 שחקנים:  יואב צפיר, חגית דסברג, יהויכין פרידלנדר
 ארץ מקור:  ישראל
 הפקה
 חברת הפקה:  אולפני מימד
 אורך פרק:  30 דקות
 שידור
 רשת שידור:  ערוץ 2 הניסיוני
 תקופת שידור מקורית:  17 בנובמבר 1991 – ינואר 1993
 
יום יומן (התוכנית הייתה ידועה גם בשם "צ'סטר וחגית" החל מ-1993) הייתה רצועת שידור יומית לילדים בת עשרים דקות, ששודרה בערוץ 2 הניסיוני, בשעות אחר הצהריים בין השנים 1991–1993, בכיכובה של חגית דסברג.
הדמות המזוהה ביותר עם הסדרה היא דמותו של הברדלס המואנש צ'סטר צ'יטה, אשר גולמה על ידי יואב צפיר בתוך תחפושת צ'יטה ענקית (בובת הקמע של החטיף הפופולרי "צ'יטוס" של תאגיד פפסיקו שהושק בישראל בערך באותה תקופה).
את שיר הפתיחה של התוכנית ביצעו יואב צפיר וחגית דסברג. חלק מהתסריטים של הסדרה כתב אברי גלעד.
במאי 1992 יצא לאור מקבץ של פרקי התוכנית כקלטת וידאו.
דמויות התוכנית

צ'סטר צ'יטה (יואב צפיר) – הדמות הראשית. צ'יטה דמוית אדם דוברת עברית בעלת משקפי שמש.
חגית (חגית דסברג) – ידידתו של צ'סטר.
ג'וזפה (יהויכין פרידלנדר) – אחיו האיטלקי של צ'סטר, בעל רעמת תלתלים גדולה.
המעריצה (מיכל צפיר) – המעריצה הכפייתית והמשוגעת של צ'סטר, המרבה לצרוח "אני מתה!"
הערות שוליים

1 2  רינת קליין, היא תהיה כוכבת, מעריב, 15 בנובמבר 1991
↑  רינת קליין, אברי גלעד כותב תסריטים,  יואב צפיר מנחה, מעריב, 7 בנובמבר 1991
↑  עטרה אופק, וידיאו  - אמא שלה צודקת, חדשות, 29 במאי 1992
ציסטה בברך על שם בייקר

| --- | --- |

 תחום:  ראומטולוגיה 
 קישורים ומאגרי מידע
 eMedicine:  387399 
 MeSH:  D011151
 סיווגים
 ICD-10:  M71.2 
 
תמונת אולטראסאונד של ציסטה בברך על שם בייקר
ציור סכמטי של הציסטה בברך על שם בייקר
ציסטה על שם בייקר (באנגלית: Baker's Cyst) או ציסטה פופליטאלית היא סוג של נוזל המצטבר מאחורי הברך.
גורמי סיכון כוללים בעיות אחרות של הברך כמו דלקת מפרקים ניוונית, קרע במיניסקוס או דלקת מפרקים שיגרונית.
הציסטה נוצרת אצל כ-20% מהאנשים, בדרך כלל בגילאים 35–70. הציסטה נקראת על שם המנתח שתיאר אותה לראשונה, ויליאם מורנט בייקר (אנ') (1838–1896).
סימנים ותסמינים

בדרך כלל אין תסמינים לציסטה זו. אם תסמינים אכן מופיעים הם יכללו לרוב התנפחות וכאב מאחורי הברך, נוקשות, כאב או השמעת קולות נקישה תוך כדי הנעת המפרק.
אם הציסטה מתפוצצת, הכאב עלול להתגבר, ותיתכן התנפחות של השוק. התפוצצות הציסטה עלולה לגרום גם לחבלות מתחת למדור הקדמי של השוק (סימן סהר). במקרים נדירים המצב יכול להתלוות עם תסמונות מחלקת תיירים, נוירופתיה פריפרית, איסכמיה או תסמונת המדור.
גורמים

בקרב מבוגרים, ציסטה בברך על שם בייקר בדרך כלל "מתעוררת" מכל סוג של דלקת מפרקים או קרע של הסחוס. בילדים, ציסטה על שם בייקר אינה מצביעה על דלקת מפרקים. הציסטה מתפתחת בין הגידים של הראש המדיאלי של שריר הסובך (ידוע גם כשריר התאומים) והשריר החצי קרומי. הם נמצאים מאחור למפרק הברך.
השק הסינוביאלי של מפרק הברך יכול, תחת נסיבות מסוימות, לייצר בליטה אחורית לתוך המרווח הפופליטאלי (המרווח מאחורי הברך). כאשר הבליטה הזו נעשית מספיק גדולה, היא נעשית מוחשית וציסטית. רב הציסטות על שם בייקר נותרות בקשר ישיר עם החלל הסינוביאלי של הברך, אך לפעמים, הציסטה החדשה מתנתקת. ציסטה על שם בייקר יכולה להתפוצץ ולייצר כאב אקוטי מאחורי הברך ובשוק והתנפחות של שרירי השוק.
אבחנה

לרוב יאובחן המצב בבדיקה גופנית במהלכה יעריך הרופא את מצב מפרק הברך. הרופא יברר האם המטופל סובל מדלקות מפרקים שעלולות לגרום להתפתחות מצב זה.
לעיתים תידרשנה בדיקות נוספות על מנת לאשר את האבחנה. אלו עשויות לכלול סריקת אולטרה סאונד של מפרק הברך או בדיקת דימות בתהודה מגנטית של הברך (MRI).
טיפול

הגישה הטיפולית תלויה בגודל הציסטה ובסימפטומים הנלווים להימצאותה: אם מדובר בציסטה קטנה יחסית שגורמת לכאב מינימלי ללא הפרעה משמעותית בתנועה, הטיפול המומלץ הוא טיפול פיזיותרפי תמיכתי או הזרקת סטרואידים. אם מדובר בציסטה גדולה המלווה בהפרעה משמעותית לתנועה או בכאב עז, מומלץ לטפל בגישה הניתוחית. ניתן להקל על הכאב הנגרם עקב המצב באמצעות קירור המקום, נטילת משככי כאבים ושימוש בחבישה מתאימה.